L 135/84
FI
Euroopan unionin virallinen lehti
23.5.2023
6.4 Ohjaajia ja arvioijia koskevat vaatimukset Ohjaajat ja arvioijat ovat huoltohenkilöstöä, jolla on seuraava pätevyys: i) Ohjaajat: — ohjaajalla on oltava tämän liitteen mukaisesti myönnetty voimassa oleva ilma-aluksen huoltohen­ kilöstön lupakirja tai liitteen II (145 osa) lisäyksen IV mukainen voimassa oleva ja täysin ICAOn liitteen 1 mukainen ilma-aluksen huoltohenkilöstön lupakirja, jonka toimivaltainen viranomainen hyväksyy; — ohjaajalla on ollut vähintään yhden vuoden ajan sen luokan huoltohenkilöstön lupakirja, jota varten työpaikkakoulutusta annetaan, ja lupakirjaan on merkitty tyyppikelpuutus kyseistä ilmaalusta koskevien oikeuksien käyttämiseen; — ohjaajalla on oltava tarvittavat oikeudet huoltotodisteen antamiseen ja kuittaamiseen huoltoorganisaatiossa, jossa työpaikkakoulutusta annetaan; — ohjaajalla on oltava kokemusta muiden kouluttamisesta (esimerkiksi kokemusta oppisopimus­ kouluttajana tai liitteen IV (147 osa) mukaisena kouluttajana, kouluttajien koulutuskurssin tai muun vastaavan kansallisen kurssin suorittaminen tai kokemuksen kerryttäminen toimivaltaisen viranomaisen hyväksymässä koulutuksessa).
ii) Loppuarvioinnin suorittavat arvioijat: — arvioijalla on oltava tämän liitteen mukaisesti myönnetty voimassa oleva ilma-aluksen huoltohenkilöstön lupakirja tai liitteen II (145 osa) lisäyksen IV mukainen voimassa oleva ja täysin ICAOn liitteen 1 mukainen ilma-aluksen huoltohenkilöstön lupakirja, jonka toimivaltainen viranomainen hyväksyy; — arvioijalla on ollut vähintään kolmen vuoden ajan sen luokan huoltohenkilöstön lupakirja, jota varten työpaikkakoulutusta annetaan, ja lupakirjaan on merkitty tyyppikelpuutus samaan tai samanlaiseen ilma-alukseen; — arvioijalla on kokemusta ja/tai hän on saanut koulutusta muiden arviointiin (esimerkiksi kokemusta oppisopimuskouluttajana tai liitteen IV (147 osa) mukaisena kouluttajana, kouluttajien koulutuskurssin tai muun vastaavan kansallisen kurssin suorittaminen tai kokemuksen kerryttäminen toimivaltaisen viranomaisen hyväksymässä koulutuksessa); — arvioija ei ole ollut hakijan ohjaajana työpaikkakoulutuksen aikana; mikäli arvioija on osallistunut työpaikkakoulutukseen, riippumattoman tarkkailijan on oltava läsnä työpaikkakou­ lutuksen arvioinnin aikana.
6.5 Työpaikkakoulutuksen dokumentointi ja asiakirjat Työpaikkakoulutuksen hyväksytty suorittaminen on vahvistettava hakijalle loppuarviointiraportilla ja työpäiväkirjalla.
Työpaikkakoulutuksen dokumentaatio on toimitettava toimivaltaiselle viranomaiselle lupakirjan myöntämistä tai muuttamista koskevan hakemuksen tueksi tämän liitteen osaston B luvun B mukaisesti.
Huolto-organisaation, jossa työpaikkakoulutus on annettu, on säilytettävä työpaikkakoulutuksen asiakirjat huolto-organisaation toimivaltaisen viranomaisen kanssa sovittuja menettelyjä noudattaen.”
22) Korvataan lisäys IV seuraavasti: ”Lisäys IV
Liitteen III (66 osa) mukaisen ilma-alusten huoltohenkilöstön lupakirjan laajentamiseen vaadittava kokemus ja perustietomoduulit tai osittaiset moduulit A. Kokemusvaatimukset Taulukossa A esitetään vaadittava kokemus kuukausina uuden luokan tai alaryhmän lisäämiseksi liitteen III (66 osa) mukaiseen lupakirjaan.
Kokemusvaatimusta voidaan alentaa 50 prosentilla, jos hakija on suorittanut kyseiseen alaryhmään liittyvän 147 osan mukaisen hyväksytyn peruskurssin.